ആറന്മുള പള്ളിയോടങ്ങള്ക്ക് ഗ്രാന്റ് വിതരണം ചെയ്തു ആറന്മുള: പള്ളിയോടങ്ങള്ക്കുള്ള ഗ്രാന്റ് വിതരണം പള്ളിയോട സേവാസംഘം പ്രസിഡന്റ് കെ. എസ്. രാജന് നിര്വഹിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ താല്ക്കാലിക ആശ്വാസമായി ആര്.പി ഗ്രൂപ്പ് ഓഫ് കമ്ബനീസ് ചെയര്മാന് രവി പിള്ള 52 പള്ളിയോട കരകള്ക്കുമായി നല്കിയ പതിനായിരം രൂപ വീതമാണ് ഓരോ പള്ളിയോടത്തിനും ഗ്രാന്റായി കൊടുത്തത്. നേരത്തേ ഗ്രാന്റ് നല്കുന്നതിനുള്ള തുകയായി 5,20,000 രൂപയുടെ ചെക്ക് പള്ളിയോട സേവാസംഘത്തിന് കൈമാറിയിരുന്നു. പൈതൃക മൂല്യങ്ങളെ സംരക്ഷിക്കുന്നതിന്റെ ഭാഗമായാണ് ആര്.പി ഗ്രൂപ് സഹായം ലഭിച്ചത്. പ്രളയവും തുടര്ന്നുണ്ടായ കോവിഡ് മഹാമാരിയും കാരണം പള്ളിയോടങ്ങളുടെ സംരക്ഷണം വലിയ പ്രതിസന്ധി നേരിടുകയാണ്. വിവിധ തരത്തിലുള്ള സഹായം ലഭ്യമാക്കിയെങ്കില് മാത്രമേ പള്ളിയോടങ്ങളുടെ നിലവിലുള്ള പ്രതിസന്ധി മറികടക്കാന് കഴിയൂ എന്ന് പള്ളിയോട സേവാസംഘം പ്രസിഡന്റ് പറഞ്ഞു. ഒരു പള്ളിയോടത്തിന് ശരാശരി ഒരു ലക്ഷം രൂപയോളം പ്രതിവര്ഷം പരിപാലനത്തിന് ചെലവ് വരും. ഭൂരിപക്ഷം പള്ളിയോടങ്ങളും നീരണിയാതെ പള്ളിയോടപ്പുരകളില് ഇരിക്കുന്നതും പരിപാലനത്തിന് ചെലവ് വര്ധിപ്പിക്കാന് ഇടയാക്കും. ചടങ്ങില് പള്ളിയോട സേവാസംഘം സെക്രട്ടറി പാര്ഥസാരഥി ആര്. പിള്ള, ട്രഷറര് സഞ്ജീവ് കുമാര്, ജോയിന്റ് സെക്രട്ടറി പ്രദീപ് ചെറുകോല്, വൈസ് പ്രസിഡന്റ് സുരേഷ് ജി. വെണ്പാല എന്നിവര് പ്രസംഗിച്ചു.്